Diari Oficial de la Generalitat Valenciana


Sumari del DOGV 9753, del 27-12-2023 (2023/12453)

RESOLUCIÓ de 13 de desembre de 2023, de la Universitat d'Alacant, per la qual es convoca procés selectiu de promoció interna vertical per a l'accés a escales de la Universitat d'Alacant del grup A, subgrup A2, pel sistema de concurs oposició. Referència PI-01/23.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9753

Data del DOGV
:   27-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12174


Data del document
:   13-12-2023

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * Universitat d'Alacant

RESOLUCIÓ de 13 de desembre de 2023, de la Universitat d'Alacant, per la qual es convoca procés selectiu de promoció interna vertical per a l'accés a escales de la Universitat d'Alacant del grup A, subgrup A2, pel sistema de concurs oposició. Referència PI-01/23.  
 [2023/12774]  
D'acord amb el que es disposa en l'article 135 de la Llei 4/2021, de 16 d'abril, de la funció pública valenciana, en els articles 25 i 26 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, aquesta universitat, fent ús de les competències que li són atribuïdes en l'article 3.2. j) de la Llei orgànica 2/2023, de 22 de març, del sistema universitari, així com en els Estatuts d'aquesta universitat, acorda convocar procés selectiu de promoció interna vertical per a l'accés a escales de la Universitat d'Alacant, classificades dins del grup A, subgrup A2, per a cobrir les places que es detallen en la base 1.1., corresponents a l'oferta d'ocupació pública per a l'any 2023.  
  
Bases de la convocatòria  
  
1. Normes generals  
1.1. Es convoca procés selectiu de promoció interna vertical per a cobrir 26 places vacants del grup A, subgrup A2, per a ocupar llocs de gestor/a cap i gestor/a cap departament/institut, itinerari professional d'administració general.  
De conformitat amb el que preveu l'acord del Consell de Govern de la Universitat d'Alacant del 27 de gener de 2022, pel qual s'aprova el IV Pla d'Igualtat d'Oportunitats entre Dones i Homes de la Universitat d'Alacant i l'article 61.2.f de la Llei 4/2021, de 16 d'abril, de la Generalitat, de la funció pública valenciana, es fa constar que la distribució percentual en les escales del grup A, subgrup A2, que d'acord amb la relació de llocs de treball permeten l'accés als llocs convocats, és de 61,62 % dones i 38,38 % homes, i per la qual cosa hi ha infrarepresentació d'homes.  
  
1.2. A aquesta convocatòria hi seran aplicables la Llei orgànica 2/2023 del sistema universitari, el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, la Llei 4/2021, de 16 d'abril, de la Generalitat, de la funció pública valenciana, el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, el Decret 25/2012, de 3 de febrer, del Consell, pel qual s'aprova l'Estatut de la Universitat d'Alacant (DOGV 9 de febrer), la Instrucció de Secretaria General i de la Gerència de la Universitat d'Alacant, de data 8 de novembre de 2019, per la qual s'estableix l'obligatorietat d'emprar mitjans electrònics per a la presentació de sol·licituds, les comunicacions, les notificacions i la resta de la tramitació en els processos de selecció per a l'accés a les escales funcionarials del personal d'administració, i altra normativa d'aplicació general.  
  
  
2. Requisits del personal aspirant  
2.1. Per a ser admesa o admès en la realització del procés selectiu, a més dels requisits generals d'accés previstos en l'article 62 de la Llei 4/2021, de 16 d'abril, de la funció pública valenciana, el personal aspirant ha de reunir els següents:  
2.1.1. Ser personal funcionari de carrera en la Universitat d'Alacant, de cossos o escales del subgrup C1 que, d'acord amb la relació de llocs de treball del personal d'administració i serveis de la Universitat d'Alacant, permeten l'accés als llocs convocats i haver prestat serveis efectius en aquesta universitat durant almenys dos anys en aquests cossos o escales.  
2.1.2. No pertànyer com a personal funcionari de carrera a l'escala de la Universitat d'Alacant a la qual s'accedirà.  
2.1.3. Estar en possessió o haver abonat els drets per a l'expedició del títol de diplomatura, enginyeria tècnica, arquitectura tècnica, grau o equivalent, o titulacions superiors.  
2.2. Tots els requisits han de complir-se en el dia de finalització del termini de presentació de sol·licituds i s'han de mantenir fins al moment de la presa de possessió com a personal funcionari de carrera.  
  
3. Procediment de selecció  
3.1. El procediment de selecció és el de concurs oposició, i consta d'una fase d'oposició, de caràcter obligatori i eliminatori, i d'una fase de concurs.  
3.2. La fase d'oposició consta d'un exercici de caràcter obligatori i eliminatori, que serà un qüestionari amb quatre respostes alternatives en cada pregunta, de les quals només una serà la correcta, en què es contestaran preguntes referides a la totalitat del temari que es detalla en l'annex I i que contindrà com a màxim un 20 % del total de les preguntes referents als temes generals.  
L'exercici constarà com a màxim de 125 preguntes i la durada no superarà els 125 minuts. Es valorarà de 0 a 15 punts i per a superar-lo caldrà obtenir almenys 7,5 punts. Cada pregunta contestada erròniament té una penalització d'un terç sobre les correctes i les respostes en blanc no puntuen.  
La puntuació s'atorga amb dos decimals i arredonida, per la qual cosa, si el tercer decimal fora igual o major que 5, l'anterior s'incrementaria en una unitat, i, si fora menor, no es modificaria.  
En cas que alguna pregunta s'anul·lara a conseqüència de l'estimació d'una impugnació, l'exercici es continuarà valorant sobre la puntuació inicialment indicada en aquesta base i s'ajustarà proporcionalment el valor de les respostes correctes.  
La puntuació de l'exercici es calcula aplicant la fórmula següent:  
  
Puntuació = [(Nombre d'encerts - Nombre d'errors x 1/3) / Nombre total preguntes vàlides de l'exercici] x Nota màxima de l'exercici.  
  
3.3. Les persones aspirants seran convocades a l'exercici en crida única. Seran excloses de l'oposició les persones que no hi compareguen i perdran el dret a fer-lo encara que es personen en els llocs de celebració una vegada iniciat l'exercici o per la inassistència a aquest, encara que es dega a causes justificades.  
3.4. Excepcions a la base 3.2.  
Es podrà sol·licitar l'ajornament de l'exercici quan hi concórrega alguna de les circumstàncies següents:  
a) Situació d'embaràs de risc o part.  
b) Víctimes de violència de gènere que no puguen assistir-hi per motius de seguretat.  
Si alguna de les persones aspirants no poguera iniciar o completar el procés selectiu per les causes descrites, podrà sol·licitar l'ajornament de l'exercici abans del dia establit per a la realització inicial d'aquest, mitjançant escrit adreçat al tribunal a través del procediment «Instància genèrica» disponible en la seu electrònica de la Universitat d'Alacant https://seuelectronica.ua.es/va/registre-electronic.html, indicant en l'apartat «EXPOSA» la referència d'aquesta convocatòria i la unitat a la qual va adreçada: Selecció i Provisió PTGAS, a l'efecte que el tribunal adopte la decisió que considere oportuna.  
  
Per a ser tinguda en compte, caldrà adjuntar-hi la justificació acreditativa de la situació en la qual es trobe. Si no es pot presentar juntament amb l'escrit de comunicació, s'haurà de fer en els 5 dies hàbils següents.  
  
L'exercici no pot demorar-se de manera que es menyscabe el dret de la resta de les persones aspirants a una resolució del procés selectiu ajustada als temps previstos, cosa que serà valorada pel tribunal. En tot cas, la realització de la prova ajornada tindrà lloc abans de la publicació de la llista de les persones aspirants que hagen superat el procés selectiu.  
  
3.5. En la fase de concurs es valoraran els mèrits acreditats per les o els aspirants que hagen superat la fase d'oposició. Només poden ser considerats els mèrits obtinguts fins a la data en què finalitze el termini de presentació de sol·licituds d'admissió al procés selectiu d'aquesta convocatòria, i únicament computaran fins a aquest moment.  
  
No es valoraran els mèrits al·legats amb posterioritat al dia de finalització de la presentació de mèrits de la fase de concurs, ni els mèrits que, havent-s'hi al·legat, no hagen sigut degudament acreditats segons el que estableix la base 3.7.  
La valoració màxima del concurs és de 10 punts.  
El concurs, que no té caràcter eliminatori, farà referència a aptituds, coneixements i experiència de les candidates o els candidats d'acord amb el barem següent:  
Titulació. 0,25 punts per estar en possessió o haver abonat els drets per a l'expedició de titulació acadèmica oficial superior a la legalment exigida per a l'ingrés en escales del subgrup A2: grau més màster, llicenciatura, enginyeria, arquitectura o doctorat.  
Experiència professional. Màxim 6 punts  
· Fins a 2 punts per serveis prestats en un lloc en la Universitat d'Alacant l'acompliment del qual estiga assignat indistintament a escales dels subgrups C2 i C1, a raó de 0,067 punts per mes complet.  
· Fins a 4 punts per serveis prestats en un lloc en la Universitat d'Alacant l'acompliment del qual estiga assignat indistintament a escales dels subgrups C1 i A2, a raó de 0,33 punts per mes complet.  
A aquest efecte, el temps de serveis prestats mitjançant sistemes provisionals de provisió, es consideraran com prestats en el lloc del qual la funcionària o funcionari siga titular o de l'últim del que ho va ser.  
  
Per a obtenir el nombre de mesos complets de serveis prestats es comptabilitzarà el nombre de mesos entre la data d'inici i la data de finalització de cada període. Els dies sobrants de cada període i els dies dels períodes de duració inferior a un mes se sumaran i es dividiran entre 30. S'entendrà com a nombre de mesos addicionals a computar la part sencera de la xifra que resulte d'aquest quocient.  
Nivell competencial. Màxim 2 punts  
· 0,5 punts per tenir reconegut un nivell competencial inferior a 16.  
·  
 1,5 punts per tenir reconegut un nivell competencial de 16 a 18.  
· 2 punts per tenir reconegut un nivell competencial igual o superior a 19.  
La valoració del nivell competencial s'efectua puntuant exclusivament el nivell més alt reconegut.  
Coneixements de valencià: Màxim 1,25 punts segons l'escala següent:  
  
Nivell Puntuació  
B1 0,25 punts  
B2 0,50 punts  
C1 1 punt  
C2 1,25 punts  
  
  
  
La valoració del coneixement del valencià s'efectua puntuant exclusivament el nivell més alt acreditat.  
Idioma estranger. Màxim 0,5 punts. Es valorarà el coneixement de llengües oficials de la Unió Europea, diferents de l'espanyola, segons els nivells del Marc europeu comú de referència per a les llengües (MECR) especificats, d'acord amb el que s'estableix en la normativa per la qual s'estableixen els certificats de coneixement de llengües estrangeres de la Universitat d'Alacant i les equivalències d'altres títols, diplomes i certificats, aprovada en el Consell de Govern de 26.10.2023, BOUA de 31.10.2023 (https://s.ua.es/va/aEPa), segons la distribució següent:  
  
Nivell Puntuació  
A1 0,10 punts  
A2 0,15 punts  
B1 0,20 punts  
B2 0,30 punts  
C1 0,40 punts  
C2 0,50 punts  
  
  
Es puntuarà exclusivament el nivell més alt acreditat per a cada idioma.  
3.6. Després de la realització de l'exercici, el tribunal farà pública, en els llocs previstos en la base 8, la relació provisional d'aspirants que l'hagen superat i concedirà un termini de reclamacions que comptarà a partir de l'endemà de la publicació perquè les persones interessades formulen les reclamacions i al·legacions que estimen pertinents, tant en relació amb aquests resultats provisionals, com al contingut de l'exercici, accedint al seu expedient d'administració electrònica.  
3.7. Amb el resultat definitiu de l'exercici, el tribunal exposarà al públic, en els llocs previstos en la base 8, la relació d'aspirants que, per haver superat l'exercici eliminatori de la fase d'oposició, passen a la fase de concurs, i els instarà perquè en el termini de deu dies hàbils comptats a partir de l'endemà de la publicació d'aquest resultat, presenten còpia de la documentació acreditativa dels seus mèrits previstos en la base 3.5. Per a això hauran d'accedir al seu expedient d'administració electrònica, a través de la pàgina web de la Seu Electrònica: https://seuelectronica.ua.es, i adjuntar-hi els documents acreditatius dels mèrits valorables en la fase de concurs en els apartats: Titulació, Experiència professional, Coneixements de valencià i Idioma estranger.  
  
No es valoraran els mèrits que no estiguen prou acreditats i no s'admetrà documentació presentada fora del termini de deu dies hàbils establit en el paràgraf anterior, ni per una altra via diferent de la indicada en aquest paràgraf.  
3.7.1. Documentació a aportar en la fase de concurs:  
Titulació. S'acreditarà amb una còpia del títol acadèmic o del justificant d'haver abonat els drets d'expedició d'aquest.  
La documentació requerida en aquest punt ha de ser adjuntada en l'apartat ‘Titulació'.  
Experiència professional. Es valorarà d'ofici per part del tribunal, sempre que es marque la conformitat amb aquest mèrit en l'annex II i es presente aquest annex en la forma i el termini establits en aquesta base.  
  
Coneixements de valencià: S'acreditaran mitjançant els certificats establits per la normativa per la qual s'estableixen els certificats de coneixement de valencià que expedeix el Servei de Llengües de la Universitat d'Alacant i les equivalències d'altres títols, diplomes i certificats, aprovada en el Consell de Govern de 26.10.2023, BOUA de 31.10.2023 (https://s.ua.es/va/aEPb).  
En el cas del certificat del nivell B1 de la JQCV per homologació amb els estudis del sistema educatiu, es requerirà estar en possessió del certificat perquè es puga valorar aquest nivell.  
La documentació requerida en aquest punt ha de ser adjuntada en l'apartat ‘Coneixements de valencià'.  
Idioma estranger. Els coneixements d'idiomes estrangers s'acreditaran documentalment d'acord amb el que s'estableix en la normativa per la qual s'estableixen els certificats de coneixement de llengües estrangeres de la Universitat d'Alacant i les equivalències d'altres títols, diplomes i certificats, aprovada en el Consell de Govern de 26.10.2023, BOUA de 31.10.2023 (https://s.ua.es/va/aEPa).  
  
En el cas de cursos realitzats pel Centre Superior d'Idiomes de la Universitat d'Alacant, s'haurà d'acreditar l'equivalència d'aquests cursos amb el nivell del MECR. Per a això s'haurà d'adjuntar el títol amb el revers d'aquest, en què conste tal circumstància. El personal de la UA també pot acreditar-la a través del certificat electrònic disponible en UACloud/eAdministració/Tràmits laborals/Certificat de formació/Certificat, en què s'especifica aquesta equivalència.  
La documentació requerida en aquest punt ha de ser adjuntada en l'apartat ‘Idioma estranger'.  
3.7.2. No es requereix la presentació dels mèrits que ja es troben en la Universitat sempre que consten en els expedients administratiu, de formació i acadèmic disponibles a través de l'UACloud i sempre que el personal aspirant estiga d'acord amb aquests.  
En aquest cas, caldrà emplenar l'annex II, marcant el o els mèrits amb què s'estiga d'acord i dels quals no es presentarà documentació acreditativa i adjuntar-lo en l'apartat ‘Conformitat amb les dades de l'expedient'.  
Únicament s'haurà d'aportar documentació acreditativa de les dades que no consten o amb les quals no s'estiga d'acord.  
3.8. Finalitzat el termini de presentació de documentació establit en la base 3.7, el tribunal publicarà, en els llocs previstos en la base 8, les puntuacions provisionals de la fase de concurs i concedirà un termini de reclamacions comptat a partir de l'endemà de la seua publicació perquè les persones interessades formulen les reclamacions i al·legacions que estimen pertinents en relació amb la seua baremació, accedint al seu expedient d'administració electrònica.  
3.9. Resoltes les possibles reclamacions i al·legacions, el tribunal publicarà les puntuacions definitives de la fase de concurs, i dirimits els possibles empats que pogueren produir-se, farà pública la relació de personal aspirant per ordre de puntuació total de major a menor. Per a la confecció d'aquesta relació se sumaran les qualificacions obtingudes per cada aspirant en la fase d'oposició i en la fase de concurs.  
  
A continuació, a aquests aspirants i per l'ordre establit en el punt anterior, se'ls oferiran les vacants convocades fins que es cobrisquen íntegrament, tenint en compte que els qui estiguen en disposició de fer-ho podran fer ús del que estableix l'article 135.7 de la Llei 4/2021, de 16 d'abril, de la funció pública valenciana. Conclòs el termini que s'establisca per a l'elecció de les vacants, no s'admetrà cap canvi.  
  
Finalitzada l'elecció i completada la cobertura de les vacants, el tribunal declararà la relació d'aspirants que han superat el procés selectiu i que seran proposats per al seu nomenament com a personal funcionari de carrera. Aquesta relació podrà contenir un nombre superior de persones aprovades al de vacants convocades, en cas que algun aspirant haguera fet ús del que s'estableix en el paràgraf anterior, i amb la finalitat d'assegurar la cobertura de les vacants convocades, d'acord amb el que s'estableix en l'article 67.8 de la citada Llei 4/2021.  
  
3.10. Els casos d'empat que es produïsquen es dirimiran de la manera següent:  
1r. Els empats es resoldran en favor de les persones amb diversitat funcional. Si l'empat es produeix entre aquestes persones, es resoldrà a favor de qui tinga acreditat un percentatge més alt de discapacitat, atenent el que es disposa en l'article 18.6 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
2n. Si continua l'empat, l'ordre s'establirà segons la major puntuació obtinguda per cada aspirant en l'exercici.  
3r. Si persisteix l'empat, es resoldrà a favor de qui tinga més puntuació en l'apartat «Experiència professional» de la fase de concurs.  
  
4t. En cas de persistir l'empat, si aquest fora entre persones de diferent sexe, es dirimirà a favor del sexe infrarepresentat indicat en la base 1.1., atenent les instruccions per a resoldre empats en processos selectius, aprovades en el Consell de Govern de 26 d'octubre de 2016 (BOUA de 28 d'octubre).  
5è. En cas que l'empat fora entre persones del mateix sexe, aquest es dirimirà per ordre alfabètic del primer cognom de les persones aspirants empatades, iniciant-se el citat ordre per la lletra determinada en la resolució dictada per la conselleria que tinga atribuïda la competència en matèria de funció pública, que estiga en vigor en la data en la qual es publiquen aquestes bases en el DOGV, mitjançant la qual es determine l'ordre d'intervenció dels aspirants en totes les proves selectives que es realitzen durant l'any.  
Per a l'aplicació d'aquests criteris de desempat es tindrà en compte la data de finalització del termini de presentació de sol·licituds.  
3.11. En cas que el nombre d'aspirants aprovats fora inferior al de places convocades, les sobrants es declararan desertes.  
  
4. Sol·licituds  
4.1. En virtut de la Instrucció de Secretaria General i de la Gerència de la Universitat d'Alacant per la qual s'estableix l'obligatorietat d'utilitzar mitjans electrònics (https://s.ua.es/va/LOTf), els qui vulguen prendre part en aquest procés selectiu presentaran, en el termini de deu dies hàbils comptats a partir de l'endemà de la data de publicació de l'extracte d'aquesta convocatòria en el Boletín Oficial del Estado, la corresponent sol·licitud que es formalitzarà a través de la seu electrònica: https://seuelectronica.ua.es/ o en l'adreça següent: https://cvnet.cpd.ua.es/eadmua/tramites'pidioma=valenciano, seleccionant el tràmit establit: «Sol·licitud per a promocions internes del PTGAS».  
  
4.2. Les persones amb discapacitat que vulguen sol·licitar adaptació de temps i/o mitjans per a la realització de l'exercici, hauran d'indicar-ho en la sol·licitud, i és requisit, en aquest cas, aportar l'informe sobre adaptació de la prova selectiva (temps i/o mitjans), expedit pel Centre d'Avaluació de Persones amb Diversitat Funcional de la direcció territorial de la província corresponent. En cas de no poder adjuntar-lo en el moment de la presentació de la sol·licitud, el podrà adjuntar fins a la data de fi d'esmenes a la llista provisional de persones aspirants admeses i excloses. La documentació requerida en aquest punt ha de ser adjuntada en l'apartat ‘Adaptació realització exercicis'.  
  
4.3. De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades pel personal aspirant amb la finalitat de gestionar i resoldre la convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant. En el marc dels tractaments esmentats, les dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada. La persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua seu electrònica https://seuelectronica.ua.es/va/index.html. Podeu, així mateix, posar-vos en contacte amb el delegat de protecció de dades a través de l'adreça bff@iv.sh.  
La informació addicional i detallada sobre protecció de dades, els vostres drets i la política de privacitat de la Universitat d'Alacant pot ser consultada en l'enllaç següent: https://seuelectronica.ua.es/va/privadesa.html  
  
5. Admissió d'aspirants  
5.1. Expirat el termini de presentació de sol·licituds, la rectora de la Universitat d'Alacant dictarà resolució, que es publicarà en el Diari Oficial de la Generalitat Valenciana i en els llocs previstos en la base 8, que contindrà la relació provisional d'aspirants admesos i exclosos, amb indicació de la causa d'exclusió, en què constarà necessàriament els cognoms, nom, i els dígits visibles del DNI.  
5.2. Les persones aspirants podran, en el termini de 10 dies hàbils comptats a partir de l'endemà de la publicació de la resolució en el Diari Oficial de la Generalitat Valenciana, esmenar el defecte que haja motivat l'exclusió o fer les al·legacions que consideren oportunes, accedint al seu expedient en administració electrònica.  
En qualsevol cas, per a evitar errors i possibilitar l'esmena dins del termini, les o els aspirants comprovaran no sols que figuren en la relació provisional d'aspirants admesos i exclosos, sinó que a més els seus noms i els dígits visibles del DNI consten correctament en la citada relació.  
5.3. Conclòs aquest termini, esmenats els defectes, si procedira, i vistes les al·legacions que corresponguen, es dictarà una resolució que contindrà, a més de la relació definitiva de personal admès i exclòs, el lloc, data i hora de començament de l'exercici, amb una antelació mínima de 10 dies hàbils. Aquesta resolució es publicarà en el Diari Oficial de la Generalitat Valenciana i en els llocs previstos en la base 8.  
  
En qualsevol moment del procés selectiu, si el tribunal tinguera coneixement que alguna de les persones no posseeix la totalitat dels requisits exigits per aquesta convocatòria, prèvia audiència de la persona interessada haurà de proposar-ne l'exclusió a la rectora de la Universitat i comunicar-li, així mateix, les inexactituds o falsedats formulades per l'aspirant en la sol·licitud d'admissió al procés selectiu, als efectes procedents.  
Contra l'exclusió de l'aspirant podrà interposar-se recurs d'alçada, davant la mateixa autoritat indicada en el paràgraf anterior.  
  
  
  
  
6. Presentació de documents i nomenament  
6.1. Finalitzat el procés selectiu, el tribunal remetrà a la rectora, per a la seua publicació mitjançant resolució en el Diari Oficial de la Generalitat Valenciana i en els llocs previstos en la base 8, la relació definitiva d'aspirants que han superat el procés i que seran proposats per al seu nomenament com a personal funcionari de carrera de l'escala corresponent de la Universitat d'Alacant.  
6.2. Publicada aquesta relació definitiva, les persones de les quals no conste en el Servei de Gestió de Personal la fotocòpia compulsada del títol acadèmic exigible segons aquesta convocatòria, hauran de presentar en el termini de deu dies hàbils comptats des de l'endemà de la publicació, mitjançant el tràmit d'instància genèrica disponible en la Seu Electrònica de la Universitat d'Alacant, autorització perquè la Universitat d'Alacant obtinga la verificació de la inscripció en el Registre Nacional de Títols (RNT), mitjançant la generació del codi corresponent, del títol acadèmic exigible segons la present convocatòria, o certificació acadèmica que acredite haver realitzat tots els estudis per a l'obtenció d'aquest i document justificatiu d'haver abonat els drets per a l'expedició del títol, si aquest títol es troba en procés de ser registrat en el RNT. El codi d'autorització, que cal annexar a la instància, s'obté, en el cas de titulacions universitàries oficials espanyoles, en l'adreça següent: https://sede.educacion.gob.es/sede/login/inicio.jjsp'idconvocatoria=103  
  
En el cas de titulacions obtingudes a l'estranger, ha de presentar-se la credencial que n'acredite l'homologació o equivalència.  
6.3. En el termini citat en el paràgraf anterior, les persones en les quals en el seu expedient de formació no conste estar en possessió del nivell de coneixements de valencià exigit en l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, hauran de presentar també mitjançant el tràmit d'instància genèrica disponible en la Seu Electrònica, adreçada al Servei de Gestió de Personal, la declaració que figura com a annex III d'aquesta convocatòria, acompanyada, si és el cas, de l'acreditació dels coneixements de valencià, mitjançant els certificats establits per la normativa per la qual s'estableixen els certificats de coneixement de valencià que expedeix el Servei de Llengües de la Universitat d'Alacant i les equivalències d'altres títols, diplomes i certificats. Qui no estiga en possessió del nivell de coneixements exigit, quedarà compromesa o compromès a assistir als cursos de perfeccionament que a aquest efecte s'organitzen.  
  
6.4. Els qui, dins del termini fixat i excepte els casos de força major, no presenten la documentació o de l'examen d'aquesta es deduïra que manca d'algun dels requisits assenyalats en la base 2, no podran ser nomenats personal funcionari de carrera de l'escala que corresponga i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.  
6.5. Transcorregut el termini de presentació de documentació es dictarà resolució, la qual es publicarà en el Diari Oficial de la Generalitat Valenciana, i es procedirà al nomenament com a personal funcionari de carrera de l'escala corresponent de la Universitat d'Alacant de tot el personal inclòs en la relació definitiva d'aspirants que han superat el procés selectiu i han sigut proposats per al seu nomenament, sempre que hagen complit en termini el que estableixen els punts anteriors.  
  
6.6. La presa de possessió s'efectuarà en el termini d'un mes comptat des de la data de publicació del nomenament en el Diari Oficial de la Generalitat Valenciana.  
  
7. Tribunal  
7.1. Els membres del tribunal i el seu personal assessor se subjectaran en el seu règim i funcionament al que estableix l'article 15 i següents de la Llei 40/2015, d'1 d'octubre, de règim jurídic del sector públic, a les causes generals d'abstenció i recusació contingudes en l'esmentada llei i al que es preveu en l'article 28 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
Els membres del tribunal hauran de reunir, a més, els requisits previstos en l'article 67 de la Llei 4/2021, de 16 d'abril, de la Generalitat, de la funció pública valenciana.  
7.2. Prèvia convocatòria de la presidenta o president, es constituirà el tribunal amb l'assistència de la presidenta o president i secretària o secretari i de la meitat, almenys, dels seus membres titulars o suplents.  
7.3. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, així com el que s'haja de fer en els casos no previstos.  
7.4. El tribunal podrà disposar de la incorporació als seus treballs de personal assessor especialitzat per a la realització de l'exercici, que es limitarà a prestar col·laboració en les seues especialitats tècniques. La seua designació ha de comunicar-se a la rectora de la Universitat i fer-se pública.  
7.5. El tribunal qualificador adoptarà les mesures precises en els casos en què resulte necessari, de manera que les persones amb discapacitat gaudisquen de similars condicions per a la realització de l'exercici que la resta de les persones participants. En aquest sentit s'establiran, per a les persones amb discapacitat que ho sol·liciten, les adaptacions possibles en temps i mitjans per a la seua realització. Si en qualsevol moment del procés selectiu se li suscitaren dubtes al tribunal respecte a la capacitat d'una persona aspirant per a l'acompliment de les activitats habitualment desenvolupades pel personal funcionari de l'escala que corresponga, podrà recaptar el corresponent dictamen dels òrgans competents de la comunitat autònoma corresponent, i en aquest cas, podrà participar condicionalment en el procés selectiu i quedarà en suspens la resolució definitiva sobre l'admissió o exclusió en el procés selectiu fins a la recepció del dictamen.  
7.6. El tribunal qualificador de les proves adoptarà les mesures oportunes per a garantir que l'exercici siga corregit sense que es conega la identitat del personal aspirant. Seran excloses les persones en els fulls d'examen de les quals figuren noms, trets, marques o signes que permeten conèixer-ne la identitat.  
7.7. El tribunal vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.  
7.8. A l'efecte de comunicació i altres incidències, el tribunal tindrà la seu en el Servei de Selecció de Personal.  
7.9. Els membres del tribunal, el personal assessor i el personal col·laborador percebran les gratificacions per assistències fixades en la normativa de la Universitat d'Alacant sobre indemnitzacions per raó de servei vigent en el moment de la publicació de la convocatòria.  
  
7.9. El tribunal, titular i suplent, el nomenament del qual es publicarà en el Diari Oficial de la Generalitat Valenciana i en els llocs previstos en la base 8, amb una antelació mínima d'un mes a la data de començament de l'exercici, estarà compost per presidenta o president, secretària o secretari i 3 vocals.  
  
8. Informació i notificacions al personal aspirant  
d'acord amb el que preveu l'article 45.1 b) de la Llei 39/2015, d'1 d'octubre, les publicacions detallades en aquestes bases, així com la informació d'altres actes que es deriven d'aquesta convocatòria i que requerisquen publicació, inclosos els recursos en via administrativa, es realitzaran en seu electrònica, en l'apartat «Altres documents generals» de l'expedient de l'aspirant associat a aquesta convocatòria, la qual substitueix la notificació a les persones interessades i produeix els mateixos efectes.  
En cas d'haver de fer una notificació individual, es realitzarà a través del sistema de notificació electrònica de la UA.  
  
9. Norma final  
contra aquesta resolució i la resta d'actes administratius que se'n deriven i que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptats a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 38.4 de la Llei orgànica 2/2023, de 22 de març, del sistema universitari i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'empre qualsevol altra via que es considere oportuna.  
  
Davant les actuacions definitives del tribunal, podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.  
No es podrà presentar recurs davant les resolucions o els actes que, en cas que establisca un termini d'esmenes, reclamacions o al·legacions, no siguen definitius. Les resolucions que es dicten després d'aquest tràmit sí que seran susceptibles del recurs corresponent.  
  
Alacant, 13 de desembre de 2023.- La rectora, p. d. (Resolució de 07.06.2023), el gerent: Julio Marcelo García Mora.  
  
  
ANNEX I  
Temari  
  
Temes generals  
  
Tema 1. Llei orgànica 2/2023, de 22 de març, del sistema universitari: Títol IX (Règim específic de les universitats públiques).  
Tema 2. Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i pel qual es deroga la Directiva 95/46/CE (Reglament general de protecció de dades): Capítol I (Disposicions generals), Capítol II (Principis) i Capítol III (Drets de l'interessat).  
  
Tema 3. Llei 19/2013, de 9 de desembre, de transparència, accés a la informació pública i bon govern: Títol I (Transparència de l'activitat pública).  
Tema 4. Llei orgànica 3/2007, de 22 de març, per a la igualtat efectiva de dones i homes: Títol I (El principi d'igualtat i la tutela contra la discriminació), Títol II (Polítiques públiques per a la igualtat), Títol IV (El dret al treball en igualtat d'oportunitats), Capítol I (Criteris d'actuació de les administracions públiques) del Títol V.  
  
Tema 5. Normes de convivència de la Universitat d'Alacant (BOUA 24.02.2023).  
  
  
Temes específics  
  
Tema 1. Llei 39/2015, d'1 d'octubre, del procediment administratiu comú de les administracions públiques: Títol preliminar (Disposicions generals), Títol I (Dels interessats en el procediment), Títol II (De l'activitat de les administracions públiques) i Títol III (Dels actes administratius).  
Tema 2. Llei 39/2015, d'1 d'octubre, del procediment administratiu comú de les administracions públiques: Títol IV (De les disposicions sobre el procediment administratiu comú) i Títol V (De la revisió dels actes en via administrativa).  
Tema 3. Llei 40/2015, d'1 d'octubre, de règim jurídic del sector públic: Títol preliminar (Disposicions generals, principis d'actuació i funcionament del sector públic) i Títol III (Relacions interadministratives).  
Tema 4. Llei 9/2017, de 8 de novembre, de contractes del sector públic: Títol preliminar (Disposicions generals).  
Tema 5. Llei 9/2017, de 8 de novembre, de contractes del sector públic: Secció 1a (De la preparació dels contractes de les administracions públiques) del Capítol I del Títol I del Llibre Segon i subseccions 1a (Normes generals), 2a (Procediment obert), 3a (Procediment restringit) i 4a (Procediments amb negociació) de la Secció 2a del Capítol I del Títol I del Llibre Segon.  
Tema 6. Llei 9/2017, de 8 de novembre, contractes del sector públic: Capítol IV (Del contracte de subministrament) i Capítol V (Del contracte de serveis) del Títol II del Llibre Segon.  
Tema 7. Reial decret 1791/2010, de 30 de desembre, pel qual s'aprova l'Estatut de l'estudiant universitari.  
Tema 8. Llei 4/2021, de 16 d'abril, de la Generalitat, de la funció pública valenciana: Títol I (Objecte, principis i àmbit d'aplicació de la Llei), Títol III (Personal al servei de les administracions públiques), Títol IV (Estructura i ordenació de l'ocupació pública) i Títol V (Naixement i extinció de la relació de servei).  
Tema 9. Llei 4/2021, de 16 d'abril, de la Generalitat, de la funció pública valenciana: Títol VII (Provisió de llocs i mobilitat), Títol VIII (Promoció professional) i Títol IX (Situacions administratives del personal funcionari de carrera).  
Tema 10. Reial decret 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la seua qualitat.  
Tema 11. Llei 14/2011, d'1 de juny, de la ciència, la tecnologia i la innovació: Títol preliminar (Disposicions generals), Capítol I (Personal investigador al servei de les universitats públiques, dels organismes públics d'investigació i dels organismes d'investigació d'altres administracions públiques) i Capítol III (Especificitats aplicables al personal docent i investigador al servei de les universitats públiques) del Títol II.  
  
Tema 12. Normes d'execució del pressupost de la Universitat d'Alacant de 2023: Títol 2 (Drets i obligacions econòmics), Títol 3 (L'estructura pressupostària), Títol 4 (Pressupost inicial i modificacions) i Títol 5 (Procediment de gestió pressupostària).  
Tema 13. Normes d'execució del pressupost de la Universitat d'Alacant de 2023: Títol 6 (Ingressos pressupostaris), Títol 7 (Despeses pressupostàries), Títol 9 (Tresoreria), Títol 10 (Tancament de l'exercici) i Títol 11 (Control intern).  
Tema 14. Llei 38/2003, de 17 de novembre, general de subvencions: Títol preliminar (Disposicions generals) i Títol I (Procediments de concessió i gestió de les subvencions).  
Tema 15. Llei 38/2003, de 17 de novembre, general de subvencions: Títol II (Del reintegrament de subvencions), Títol III (Del control financer de subvencions), Títol IV (Infraccions i sancions administratives en matèria de subvencions).  
  
Nota:  
La normativa legal que empara el contingut d'aquests temes és la que es trobe en vigor en el moment de la publicació de la present convocatòria en el Diari Oficial de la Generalitat Valenciana.  
  
  
ANNEX II  
Declaració a presentar per a donar la conformitat   
al o als mèrits valorables en el procés selectiu  
  
La Sra. / El Sr.  
amb document nacional d'identitat número  
  
DECLARA:  
  
Que està d'acord amb les dades referents als mèrits següents:  
 Titulació  
Si aquesta titulació estiguera recollida en les normatives per les quals s'estableixen els certificats de valencià i idioma estranger, especificades en la base 3.7.1, de manera que també puga constituir un mèrit valorable en els apartats «Coneixements de valencià» i/o «Idioma estranger», marqueu la casella següent:  
Titulació o titulacions valorables en valencià i/o en idioma.  
 Experiència  
 Idiomes  
 Valencià  
En cas que no estigueu d'acord amb la titulació que consta en el vostre expedient administratiu, però teniu una titulació acadèmica oficial cursada en la Universitat d'Alacant que volguéreu fer valdre, marqueu l'apartat següent:  
 Titulació  
  
Heu de marcar el o els mèrits amb què esteu conforme i dels quals no presentareu documentació acreditativa.  
  
ANNEX III  
Declaració d'acreditació de coneixements de valencià  
  
La Sra. / El Sr.  
amb domicili en  
i document nacional d'identitat número  
DECLARA, a l'efecte de ser nomenada o nomenat personal funcionari de l'escala  
  
 que compleix el nivell de coneixements de valencià exigit en l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i que aporta l'acreditació de coneixements de valencià, mitjançant els certificats establits per la normativa en què s'estableixen els certificats de coneixement de valencià que expedeix el Servei de Llengües de la Universitat d'Alacant i les equivalències amb altres títols, diplomes i certificats, segons el detall següent:  
  
· Certificat de nivell C1 per a accedir als subgrups A1 o A2.  
  
 que, en cas de no estar en possessió del nivell de coneixements exigit, es compromet a assistir als cursos de perfeccionament que a aquest efecte s'organitzen.  
  
Data i signatura